Document ID: 32006R0169

KOMISIJAS REGULA (EK) Nr. 169/2006
(2006. gada 31. janvāris),
ar ko atkāpjas no Regulas (EK) Nr. 2375/2002 attiecībā uz ievešanas atļauju izdošanu parastajiem kviešiem, izņemot augstākā labuma parastos kviešus, III tarifu apakškvotas 1. daļas ietvaros
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 12. panta 1. punktu,
tā kā:
(1)
Ar Komisijas Regulu (EK) Nr. 2375/2002 (2) atvēra ikgadējo tarifa kvotu 2 981 600 tonnu apjomā parastajiem kviešiem, izņemot augstākā labuma parastos kviešus. Šī kvota ir sadalīta trīs apakškvotās.
(2)
Regulas (EK) Nr. 2375/2002 3. panta 3. punktā ir noteikts, ka III apakškvotas 1. daļas apjoms laikposmā no 2006. gada 1. janvāra līdz 31. martam ir 592 900 tonnas.
(3)
Komisijas Regulā (EK) Nr. 4/2006 (3) ir noteikts, cik lielā mērā procentuāli atļaujas var izsniegt, pamatojoties uz 2006. gada 2. janvārī Komisijas rīcībā esošām ziņām. Tomēr kāda dalībvalsts ir informējusi Komisiju par to, ka liela to pieteikumu daļa, kurus iesnieguši tās tirgus dalībnieki, nebija pieņemami. Tādējādi, pretēji visām iepriekšējām aplēsēm, joprojām ir pieejami lieli daudzumi par minēto laikposmu. Tādēļ šie daudzumi ir jāsadala un jāatkāpjas no Regulas (EK) Nr. 2375/2002 3. panta 4. punkta prasībām, izņēmuma kārtā atļaujot iesniegt jaunus pieteikumus atļaujām atlikušajam daudzumam saskaņā ar Regulas (EK) Nr. 2375/2002 noteikumiem.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 2375/2002 3. panta 4. punkta pirmajā teikumā sacītā, laikā no pirmdienas, 2006. gada 6. februāra, var iesniegt pieteikumus ievešanas atļaujām daudzumam 464 879,874 tonnu apmērā, kas pieejamas Regulas (EK) Nr. 2375/2002 3. panta 3. punktā minētās III apakškvotas ietvaros par laikposmu no 2006. gada 1. janvāra līdz 31. martam.
Pieteikumi jāiesniedz Regulā (EK) Nr. 2375/2002, jo īpaši tās 5. pantā, noteiktajā kārtībā.
2. pants
Šī regula stājas spēkā 2006. gada 1. februārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 31. janvārī

Labels: 3
17